Eixea

:*Iste articlo trata sobre *'Eixea**. Pa atros empllegos d'el toponimo **Exeya** se veiga [[Exeya (desambigación)]].''


**Eixea**, **Ixea** u  **Eixeya** (''Egea'' en [[idioma castellano|castellano]] y oficialment) é un [[lugar|llugar]] aragonés de la [[vall de Lierp]], que perteneix a'l municipio que tamé se diu aixina, en la [[comarcas d'Aragón|comarca]] de [[Ribagorza]] de la [[provincias d'Espanya|provincia]] de [[provincia de Uesca|Uesca]]. La suya población en 2018 eba de 17 habitants.
 
==Toponimia==
Seguntes [[Moisés Selfa]] el nombre puede estar d'orichen [[idioma basco|basco]], ''Etxea'', y significar «casa». [[Bienvenido Mascaray]] puntualiza que en basco-iberico la radiz de las pallabras (''etxe-'') no tene desinencia posible pa fer veyer el chenero ni el numero. Alavez, se le apegaba ixa -a que le allporta la valor de determinant pero no tene un significau concreto de chenero ni de numero. Por ixo, ''Etxea'' puede estar «la casa», pero tamén «las casas».

En [[1135]] se tene noticia d'un ''Bertran in Exeia''; en [[1608]] ya é documentau como ''Exea'', sin la [[epentesi antihiatica|-y- pa desfer el hiato]].

=== Casas ===

Las casas d'Eixea son: ''casa l'Aguedeta, casa l'[[Piquero|Albanyil]], casa l'Alpargatero, casa l'Antonia, casa Baltasar, casa Blasco, casa Cecilia, casa Ferrer, casa Palacín, casa el Rallero, casa Ramón, casa Sastre, casa Sabel, casa Tomasa y casa Trinidad''.

== Historia ==
La primer mención é d'entre 1101 y 1106 a'l [[Cartulario de Roda]]. El [[18 de febrero]] de [[1417]] [[Alifonso V d'Aragón]] le va vender la baronía d'Eixea a [[Berenguer de Bardaixí]].

Yeba l[[lugar]] en [[1785]], [[aldeya]] en [[1834]] y una atra vegada llugar en [[1857]].

== Llengua ==

Como tot el municipio de vall de Lierp, Eixea é en zona de [[Parla de transición|transición llingüistica]] entre l'[[idioma aragonés|aragonés]] y el [[idioma catalán|catalán]], en las suyas variants ribagorzanas. Eixea é a la parte occidental de la vall, aon las [[aigua]]s marchan cara ta l'[[río Esera|Esera]], como tamén [[Pueyo (Vall de Lierp)|Pueyo]], [[Sarrat]], [[Padarnín]] y [[l'Obago]]. La parla d'esta parte de la vall se considera [[aragonés ribagorzano]] de transición ta catalán, mentres que la parte oriental ([[Piniello]] y [[Reperós]]) s'ha cllasificau como [[catalán ribagorzano]] de transición ta aragonés.

La dita transición é tan progresiva que de regular las parlas de tota la Ribagorza, tanto las que pertencen a la un como a l'atro idioma, son comprensibles entre si y tenen elementos comuns que son propios d'esta comarca.

=== Rechistro ===

Entre que se feba el prochecto de l'[[Archivo Audiovisual de l'Aragonés]], que se va fer dende l'anyo 2001 y enta debant, con la finalidat de documentar d'una traza grafica los parlars vivos de los diferents llugars aragonesofonos de l'[[Alto Aragón]], se va grabar en video conversacions y expllicacions sobre la vida tradicional per parte de parladors patrimonials de la parla local d'Eixea y de [[Padarnín]], que son aldeyas de Vall de Lierp. Las ditas grabacions son disponibles a la plataforma [[YouTube]].

== Demografía ==



== Monumentos ==

*Ilesia [[Ilesia parroquial|parroquial]] [[romanico|romanica]], consagrada a [[Sant Esteban]], a la que se le va anyadir las [[capiella|capillas]] de los costaus y la torre campanal en el [[sieglo XVI|siglo XVI]].
*L'[[abadía]] reformada aculle la [[Casa de la Vila]] d'el municipio de Vall de Lierp en l'actualidat, a'l cantet mesmo de la ilesia.
*Arquitectura popular. Son tipicos els tellaus de dos versants con cubierta de [[Tella (material de construcción)|tellas]] royas.
*Ermita de [[Sant Antón de Padua]], que en antes va estar de [[Sant Cristofo]].
*Ermita de [[Santa Magdalena]]. Regular que va tener una casa a'l canto, pero que s'ha perdiu, porque en l'any 1900 esta ermita teneba 3 habitants de censo.

== Festas ==

Con toz els llugars de la Vall, fan las festas de conchunta. Este é el calendario festivo de [[vall de Lierp]]:

*La **festa menor** é pa [[Santa Agueda]], el [[5 de febrero]].
*[[13 de chunio]], [[romería]] enta la ermita de [[Sant Antón de Padua|Sant Antón]].
*[[29 de chunio]], romería enta la [[ermita de Sant Pedro de Padarnín|ermita de Sant Pedro]] en [[Padarnín]].
*[[2 de chulio]]l, romería enta la [[ermita de Santa María d'el Pueyo|ermita de la Virchen d'el Pueyo]], entre Eixea y [[l'Obago]].
*La **festa mayor*' tradicionalment eba el [[4 de setiembre|4]] y [[5 de setiembre]]. Actualment les festas con Semana Cultural se fan la semana antes de la zaguera d'[[agosto]].

== Referencias ==



== Vinclos externos ==


*  [https://www.youtube.com/watch?v=M1Pa59THjrQ *Pesca*] y [https://www.youtube.com/watch?v=zn2fp8DA8gk *Guiso de Lliebre''], videos de l'Archivo Audiovisual de l'Aragonés sobre la parla autoctona en Eixea (Valle de Lierp).